

**Gør sommerhuset klar til  
ekstra hygge - og udlejning**

**Mange nyheder gør det nemt at opgradere  
terrasse, have og udemøbler**

Nu er der flere nye muligheder for at gøre sommerhuset endnu mere hyggeligt og indbydende. PLUS har løsninger, der kommer hele vejen rundt, så både have og terrasse kan opgraderes.

Hegn findes i mange størrelser og designs, når der er brug for mere læ. De er nemme at sætte op, fås i træ samt vedligeholdelsesfri materialer som glas og komposit. Kombineres træ eller flet med glas kan man både få det mere privat – og bevare udsigten.

Nye udendørs møbler kan også gøre en stor forskel, når de har stil og kvalitet. Fx modellerne i massivt træ eller med stel i varmgalvaniseret stål, som kan være ude hele året – og har vægten til at blive stående i blæsevejr.

Samtidig er sensommer og efterår perfekt til at gøre noget ved sommerhusets blomster og buske. Væksten er god i den lune jord, så alt grønt er lige til at flytte og vokser fint fra start, hvis man vælger at plante nyt. PLUS produkter fås i specialforretninger, byggemarkeder og trælaster over hele Danmark samt i flere netbutikker. Se mere på www.plus.dk



Plankesættet med bord og to bænke har stel i galvaniseret stål. Fås i trykimprægneret fyrretræ, grundmalet i sort eller gråbrun – samt i oliebehandlet lærk.



Nostalgi plankesæt har plads til otte på de to bænke af trykimprægneret træ, grundmalet i hvid, brun eller sort.



Læ og udsigt på samme tid med den vedligeholdelsesfrie Futura terrasse-afskærmning af kompositplanker og glas med galvaniserede stålrammer. Fås i 4 højder og 2 bredder.